趕返港食白果 王丹妮冇失望
女星王丹妮、廖子妤與組合ERROR成員何啟華(Dee)前晚現身出爐「最佳電影」《毒舌大狀》慶功,王丹妮對於失落影后稱不感失望:「我好開心,可以趕到參加金像獎,我前一日先由外地拍完劇返港,可以見到電影團隊已經好滿足,有得提名已經係鼓勵,我會加油,希望將來有更好表現。」又指希望原有班底再合作,問到會否為導演預留檔期?她說:「我好有義氣,一定會預留一個時間。」
Dee自認只是影壇小幼苗,他說:「我連人都唔係,只係生長中,仲未脫離植物生活。」他亦期望原班底合作,問到想拍甚麼題材?他說:「呢個班底好多題材都可以拍,老中青都有,可以互補。」至於可會加片酬?他笑言:「好吖,睇公司肯唔肯。不過拍戲唔係為搵錢,大家都拍到爆腎爛肝,少啲夢想都做唔到電影業,如果想搵食就要做其他嘢。」